Απόφαση του Γενικού Δικαστηρίου (πέμπτο τμήμα) της 29ης Νοεμβρίου 2018 – Out of the blue κατά EUIPO – Dubois και MFunds USA (FUNNY BANDS)

(Υπόθεση T-214/17)

«Σήμα της Ευρωπαϊκής Ένωσης – Διαδικασία για την κήρυξη ακυρότητας – Λεκτικό σήμα της Ευρωπαϊκής Ένωσης FUNNY BANDS – Απόλυτοι λόγοι απαραδέκτου – Άρθρο 7, παράγραφος 1, στοιχεία βʹ και γʹ, και άρθρο 52, παράγραφος 1, στοιχείο α', του κανονισμού (ΕΚ) 207/2009 (νυν άρθρο 7, παράγραφος 1, στοιχεία βʹ και γʹ, και άρθρο 59, παράγραφος 1, στοιχείο αʹ, του κανονισμού (ΕΕ) 2017/1001)»

1. Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα που αποτελούνται αποκλειστικά από σημεία ή ενδείξεις που μπορούν να χρησιμεύσουν για τη δήλωση των χαρακτηριστικών ενός προϊόντος ή μιας υπηρεσίας – Σκοπός – Ανάγκη ελεύθερης χρήσεως (Κανονισμός 207/2009 του Συμβουλίου, άρθρο 7 § 1, στοιχείο γʹ) (βλ. σκέψη 19)

2. Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα που αποτελούνται αποκλειστικά από σημεία ή ενδείξεις που μπορούν να χρησιμεύσουν για τη δήλωση των χαρακτηριστικών ενός προϊόντος ή μιας υπηρεσίας – Έννοια – Σήμα συνιστάμενο σε λέξη ή νεολογισμό ο οποίος προκύπτει από συνδυασμό στοιχείων (Κανονισμός 207/2009 του Συμβουλίου, άρθρο 7 § 1, στοιχείο γʹ) (βλ. σκέψεις 20-22)

3. Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα που αποτελούνται αποκλειστικά από σημεία ή ενδείξεις που μπορούν να χρησιμεύσουν για τη δήλωση των χαρακτηριστικών ενός προϊόντος ή μιας υπηρεσίας – Κριτήρια (Κανονισμός 207/2009 του Συμβουλίου, άρθρο 7 § 1, στοιχείο γʹ) (βλ. σκέψη 23)

4. Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα που αποτελούνται αποκλειστικά από σημεία ή ενδείξεις που μπορούν να χρησιμεύσουν για τη δήλωση των χαρακτηριστικών ενός προϊόντος ή μιας υπηρεσίας – Λεκτικό σήμα FUNNY BANDS (Κανονισμός 207/2009 του Συμβουλίου, άρθρο 7 § 1, στοιχείο γʹ) (βλ. σκέψεις 26, 34-37, 47-50)

5. Σήμα της Ευρωπαϊκής Ένωσης – Διαδικασία προσφυγής – Προσφυγή ενώπιον του δικαστή της Ένωσης – Δυνατότητα του Γενικού Δικαστηρίου να μεταρρυθμίσει την προσβαλλόμενη απόφαση – Όρια (Κανονισμός 207/2009 του Συμβουλίου, άρθρο 65 § 3) (βλ. σκέψη 56)

Αντικείμενο

Προσφυγή κατά της αποφάσεως του δευτέρου τμήματος προσφυγών του EUIPO της 20ής Ιανουαρίου 2017 (υπόθεση R 1081/2016-2), σχετικά με διαδικασία κηρύξεως ακυρότητας, μεταξύ, αφενός, της Out of the blue, και, αφετέρου, των Frédéric Dubois και MFunds USA.

Διατακτικό

Το Γενικό Δικαστήριο αποφασίζει:

1) Ακυρώνει την απόφαση του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 20ής Ιανουαρίου 2017 (υπόθεση R 1081/2016-2), στο μέτρο που απέρριψε την προσφυγή κατά της απόφασης του τμήματος ακυρώσεων να απορρίψει την αίτηση κηρύξεως ακυρότητας του λεκτικού σήματος της Ευρωπαϊκής Ένωσης FUNNY BANDS για «πολύτιμα μέταλλα και κράματά τους· μη περιλαμβανόμενα σε άλλες κλάσεις είδη που είναι κατασκευασμένα ή επιστρωμένα με πολύτιμα μέταλλα και κράματά τους· κοσμήματα, είδη χρυσοχοΐας· δαχτυλίδια [κοσμήματα]· βραχιόλια [κοσμήματα]· περιδέραια [κοσμήματα]· κλειδοθήκες», της κλάσης 14, για «καουτσούκ, γουταπέρκα, κόμμι και είδη από τα υλικά αυτά μη περιλαμβανόμενα σε άλλες κλάσεις· εύκαμπτους σωλήνες μη μεταλλικούς· δακτυλίους από καουτσούκ· κόμμι ελαστικό ακατέργαστο ή ημικατεργασμένο· χορδές από καουτσούκ» της κλάσης 17 και για «υπηρεσίες χονδρικής και λιανικής πώλησης πολύτιμων μετάλλων και κραμάτων αυτών καθώς και ειδών κατασκευασμένων ή επιστρωμένων με τα υλικά αυτά, κοσμήματα, είδη χρυσοχοΐας, δαχτυλίδια [κοσμήματα], βραχιόλια [κοσμήματα], περιδέραια [κοσμήματα], καουτσούκ, γουταπέρκα, κόμμι και είδη από τα υλικά αυτά, εύκαμπτους σωλήνες μη μεταλλικούς» της κλάση 35

2) Απορρίπτει την προσφυγή κατά τα λοιπά.